open-index/open-wikipedia-markdown huggingface dataset:
מפלגת הצדק (הודו)

**מפלגת הצדק** (באנגלית: **Justice Party**), בשמה הרשמי **הפדרציה הליברלית של דרום הודו** (באנגלית: **South Indian Liberal Federation**), הייתה מפלגה טמילית שפעלה בנשיאות מדראס שבהודו הבריטית. המפלגה ייצגה את התנועות האנטי-בהרמניות והיוותה בסיס למפלגות הפועלות היום בטאמיל נאדו.

## היסטוריה
מפלגת הצדק הייתה הביטוי הפוליטי של , שמקובל לראות את תחילתה בכינוס שנערך במדראס (כיום צ'נאי) בנובמבר 1916, בו השתתפו מרבית הדמויות המובילות הלא-ברהמניות בנשיאות מדראס. למפלגה קדמה הליגה הדראווידית, שהוקמו ב-1912 כתנועה פוליטית לא-ברהמינית, אך כשלה כתנועה פוליטית ולא הצליחה לסחוף תמיכה המונית. עקב הכישלון הקימו מנהיגי התנועה חברה בשם ארגון אנשי דרום הודו בע"מ, שנועדה להוציא לאור עיתונים של התנועה הלא-ברהמינית. החברה הוציאה לאור שלושה עיתונים: צדק (Justice) באנגלית, דראווידאן בטמילית ואנתריה פרקשיני בטלוגו, כשהעיתון האנגלי היה העיתון הרשמי של התנועה וממנו נגזר כינויה של המפלגה. המפלגה הוקמה באופן רשמי באוגוסט 1917 תחת השם הפדרציה הליברלית של דרום הודו.

המפלגה הרכיבה ארבע מתוך מתוך חמש ממשלות בנשיאות מדראס מ-1920 ועד 1937 והייתה בשלטון במשך 13 שנים. ניצחונותיה נבעו בעיקרם מהחרמת הבחירות בידי הקונגרס הלאומי ההודי, ולאחר שהקונגרס החליט להשתתף בבחירות ב-1937 הנחילה הקונגרס מפלה נחרצת למפלגה, שלא התאוששה מאז.

ב-1944 קיימה המפלגה ועדה ב, בה התחלקה המפלגה בין הרדיקליים והשמרנים. הרדיקליים קידמו החלטה לשנות את שם המפלגה לדראווידר קזגאם, ופרשה מפעילות פוליטית. השמרנים פרשו והקימו את מפלגת הצדק המקורית, שהתמודדה וזכתה במושב אחד בחירות ב-1952 במדינת מדראס, אך התפורר לאחר תבוסתו בבחירות ב-1957.

## אידאולוגיה
המפלגה התנגדה ל ואנני בזנט, עקב חשדה כי הגברת הממשל העצמי בהודו הבריטית יחזק את כוחם של הברהמניים. לצד זאת, המפלגה פעלה לחיזוק הממשל המקומי לעומת התחזקות הממשלה המרכזית שנוצרה ב-1910, והסתכסכה עם מהאטמה גנדי עקב התנגדותו להקמת מדינה דראווידית עצמאית.

המסמך האידאולוגי של התנועה היה "המניפסט הלא-ברהמיני", מנשר שחובר ב-1916 על ידי . המנשר כלל ניתוח של ייצוג היתר של הברהמינים במוסדות ההשכלה, מערכות הממשל ומועצה המחוקקת, ותבע כצעד ראשון ייצוג נפרד ללא-ברהמינים במועצה. המניפסט גם קרא לגילוי חמדש של כבוד עצמי, דבר שהיווה בסיס ל, והתנגד לדרישה למממשל עצמי, שהוגדרה על ידי המנשר כדרישה ברהמינית.

ב-1934 אימצה המפלגה מסמך אידאולוגי שחיבר פראייר, בשם "תוכנית ארבע עשרה הנקודות של ארוד". לאחר בחירת פראייר לנשיא המפלגה ב-1938 אימצה המפלגה את הדרישה "טאמיל נאדו לטמילים", שקראה להפרדת נשיאות מדראס מהודו הבריטית והכפפתה הישירה ללונדון. ב-1939 אימצה המפלגה דרישה נרחבת יותר, לפדרציה דראווידית, מתוך טענה כי דוברי השפות ההודו-אירופיות הארים ודוברי שפות דראווידיות הם קבוצות אתניות נפרדות.

## קישורים חיצוניים

## הערות שוליים

קטגוריה:הודו הבריטית: מפלגות
קטגוריה:מפלגות שהוקמו ב-1916
קטגוריה:הודו: מפלגות היסטוריות
קלאודיו טרצני

**קלאודיו טרצני** (באיטלקית: **Claudio Trezzani**; 22 במרץ 1881 – 13 בספטמבר 1955) היה גנרל איטלקי אשר לחם במלחמת העולם הראשונה ובמלחמת העולם השנייה, ולאחר המלחמה שימש כראש מטה ההגנה (מקביל לרמטכ"ל) בין השנים 1945-1950.

## ביוגרפיה
טרצני נולד בסוביליאנו ב-22 במרץ 1881. הוא למד באקדמיה הצבאית המלכותית, וב-1901 סיים את לימודיו והחל לשרת בצבא המלכותי האיטלקי בדרגת לוטננט משנה. הוא שרת בתחילה בקורפוס האלפיני ולחם עמו במלחמה האיטלקית-עות'מאנית. לאחר המלחמה קודם לדרגת קפיטנו. בתחילת מלחמת העולם הראשונה הוא קודם לדרגת מאיורו. ב-1917 הוא קודם לדרגת טנטה קולונלו, ובשנה שלאחר מכן לדרגת קולונלו.

לאחר סיום המלחמה, הפך למורה בבית הספר למלחמה בטורינו. ב-1932 הוא מונה למפקד בריגדת הרגלים ה-7. לאחר מכן הועלה לדרגת גנרלה די דיוויזיוני, ומונה למפקד הדיוויזיה ה-2. ב-1938 הוא נשלח למזרח אפריקה האיטלקית, ומונה לראש מטה הצבא האיטלקי במושבה. ובמקביל, הוא שימש כסגן המושל במושבה.

הוא לחם במערכה במזרח אפריקה במלחמת העולם השנייה, ולאחר כניעת הצבא האיטלקי באזור, נפל בשבי הצבא הבריטי. הוא נכלא במחנה שבויים בבריטניה, ואחר מכן בארצות הברית. ב-1943, לאחר שאיטליה החליפה צדדים במלחמה, טרצני החל לשמש כיועץ עבור צבא ארצות הברית.

לאחר סיום המלחמה, סייע טרצני בהקמתו מחדש של הצבא האיטלקי, ומונה לראש מטה ההגנה (מקביל לרמטכ"ל) הראשון לאחר המלחמה. הוא כיהן בתפקיד עד 1 בדצמבר 1950, אז עזב את הצבא. הוא נפטר ברומא ב-13 בספטמבר 1955.

## קישורים חיצוניים
* קלאודיו טרצני באתר הגנרלים של מלחמת העולם השנייה

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:אנשי צבא איטלקים במלחמת העולם הראשונה
קטגוריה:ראש מטה ההגנה (איטליה)
קטגוריה:איטלקים שנשבו במלחמת העולם השנייה
קטגוריה:איטלקים שנולדו ב-1881
קטגוריה:איטלקים שנפטרו ב-1955
אמא (סרט)

**אמא** (באנגלית: **Mother**) הוא סרט קולנוע אמריקאי מסוגת דרמה קומית בכתיבה ובימוי של אלברט ברוקס, עם אלברט ברוקס, דבי ריינולדס ורוב מורו בתפקידים הראשיים.

העלילה היא על בן מבוגר שרוצה להבין את מהות היחסים המורכבים שלו עם אמו האלמנה ולשם זה הוא חוזר לגור אצלה.

דבי ריינולדס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

## תקציר העלילה
ג'ון הנדרסון (אלברט ברוקס) הוא סופר מדע בדיוני שמתקשה ליצור קשרים יציבים עם נשים. כעת הוא מתגרש משתו השנייה קארן (לורה וויק) ומשוחח על צרותיו עם ידידו קרל (ג'ון מקגינלי).

הוא יוצא לדייט עם לינדה (ליסה קודרו) אך מאוכז מבורותה בענייני תרבות. בעיותיו גורמות לו גם למחסום יצירתי. הוא מתארח אצל אחיו ג'ף (רוב מורו) שהצליח בעסקים של סוכנות ספורט, נישא לשריל (איזבל גלזר) ולהם שני ילדים.

ג'ון מרגיש שאמו האלמנה ביאטריס (דבי ריינולדס) מעדיפה את אחיו עליו. היא ביקורתית כלפי ספריו הדמיוניים ומעדיפה שיכתוב על דברים אמיתיים ושיקים משפחה כמו אחיו.

הוא מחליט לעזוב הכל, לנסוע מלוס אנג'לס לסוסליטו  ולחזור לגור בבית אמו.

האמא מקבלת את רצונו לגור אצלה בהסתייגות. הוא מרהט את חדרו המבולגן כמו בימי נעוריו, מנהל ריבים קטנים עם אמו על יצר האגרנות שלה ועל האוכל שהיא מעדיפה ומבשלת לו.

כשביאטריס יוצאת לבלות עם ידידה צ'ארלס (פיטר ווייט) מחטט ג'ון בארון ומוצא סיפורים שכתבה אמו כשהייתה צעירה. ביאטריס כועסת על שחיטט בארונה הפרטי אך לבסוף היא מתרככת ומספרת כי כתבה זו לפני נישואיה וחשבה להיות סופרת אך בעלה כיון אותה להישאר בבית ולטפל בילדים.

כעת מבין ג'ון את יחסי אמו אליו. היא קנאה בו כסופר מתחרה והתייחסה טוב יותר לאחיו שאינו סופר ולא מתחרה פוטנציאלי בה. הוא משלים עם אמו וחוזר ללוס אנג'לס בתחנת דלק הוא פוגש בבחורה (רוזלינד אלן) שמעריצה את ספריו ומסכימה לחזור אתו ללוס אנג'לס, אולי פתיחה לידידות טובה.

ביאטריס מתיישבת ליד המחשב שהשאיר לה ג'ון ומתחילה לכתוב סיפור על הניסיון שעברה עם בנה.

## צוות השחקנים

## קישורים חיצוניים

*קדימון לאמא, באתר יוטיוב
*ג'ון וביאטריס בסופרמרקט, באתר יוטיוב
*ג'ון וביאטריס בקניון, באתר יוטיוב
*שיחת ההבהרה בין ג'ון לביאטריס בסוף הסרט, באתר יוטיוב
*אמא 1996, באתר TCM

קטגוריה:סרטי 1996
קטגוריה:סרטי דרמה קומית
קטגוריה:סרטי פרמאונט
קטגוריה:סרטים אמריקאיים משנת 1996
קטגוריה:סרטים באנגלית
קטגוריה:סרטים על משפחות
קטגוריה:סרטים על סופרים
לואיג'י אפיזיו מאראס

**לואיג'י אפיזיו מאראס** (באיטלקית: **Luigi Efisio Marras**; 2 באוגוסט 1888 – 29 בינואר 1991) היה גנרל איטלקי אשר שימש כנספח הצבאי האיטלקי בגרמניה הנאצית במהלך מלחמת העולם השנייה. לאחר מכן שימש כראש מטה ההגנה (מקביל לרמטכ"ל) בין השנים 1950–1954. 

## ביוגרפיה
מאראס נולד וגדל בעיר קליארי שבסרדיניה. ב-1906 הוא התגייס לצבא המלכותי האיטלקי ושרת בחיל התותחנים. הוא לחם במלחמה האיטלקית-עות'מאנית והשתתף בכיבוש הדודקאנס. במהלך מלחמת העולם הראשונה, הוא השתתף בלחימה בחזית המקדונית. לאחר המלחמה הועסק במחלקת המבצעים של המטה הכללי האיטלקי. ב-1926 הוא החל לשרת בגדוד ארטילריה בליבורנו, ובמקביל שימש כמורה בבית הספר הצבאי בעיר. ב-1931 הוא הועלה לדרגת קולונלו וב-1936 מונה למפקד גדוד ארטילריה.

החל מאוקטובר 1936, מאראס שימש כנספח הצבאי בשגרירות האיטלקית בברלין. הוא היה מעורב רבות בתיאום הקשרים הדיפלומטיים והצבאיים בין איטליה הפשיסטית לגרמניה הנאצית. הוא סייע בתיאום הפעילות המשותפת במהלך מלחמת האזרחים בספרד ומלחמת העולם השנייה.

לאחר שאיטליה בחרה להיכנע לכוחות בעלות הברית בספטמבר 1943, מאראס נותר נאמן לממשלה החדשה בראשות פייטרו באדוליו. בעקבות, כך הוא נכלא בידי הגרמנים. במרץ 1944 מסרו אותו הגרמנים לידי הרפובליקה של סאלו, ממשלת הבובות ששלטה מטעמם בצפון איטליה. הוא הועבר בין בתי כלא שונים ברחבי המדינה, ובאוגוסט הצליח להימלט לשווייץ, שם נותר עד סוף המלחמה.

לאחר סיום המלחמה, הוא חזר לאיטליה והתגייס מחדש לצבא האיטלקי. הוא מונה למפקד הפיקוד הטריטוריאלי של מילאנו, וניהל את המשא ומתן על כניסתה של איטליה לנאט"ו. ב-1 בדצמבר 1950 הוא מונה לראש מטה ההגנה (מקביל לרמטכ"ל). הוא כיהן בתפקיד עד 15 באפריל 1954, אז פרש מהצבא. הוא נפטר ברומא ב-29 בינואר 1991.

## קישורים חיצוניים

* [לואיג'י אפיזיו מאראס](https://www.treccani.it/enciclopedia/efisio-marras_(Dizionario-Biografico)/)

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:אנשי צבא איטלקים במלחמת העולם הראשונה
קטגוריה:ראש מטה ההגנה (איטליה)
קטגוריה:נספחים צבאיים
קטגוריה:איטלקים שנולדו ב-1888
קטגוריה:איטלקים שנפטרו ב-1991
וישנו דאו סאי

**וישנודאו סאי** (בהינדי: **विष्णुदेव साय**; נולד ב-21 בפברואר 1964) הוא פוליטיקאי הודי המכהן כראש השרים של צ'האטיסגאר מטעם מפלגת העם ההודית.

## ביוגרפיה
וישנודאו סאי נולד ב-21 בפברואר 1964 בבגאיה שבמאדהיה פרדש (כיום בצ'האטיסגאר). הוא עסק בחקלאות לפני שהצטרף לפוליטיקה.

התחלת הפעילות הפוליטית של דסאי הייתה כשנבחר ל, מעמד של שלטון מקומי הודי, של כפרו, בגאיה.

דסאי הוא חבר במפלגת העם ההודית מ-1990, השנה בה נבחר לחבר באספה המחוקקת של מאדהיה פרדש מטעם המפלגה. הוא כיהן בתפקיד עד 1998. בבחירות ללוק סבהה ב-1999 נבחר סאי לחבר בלוק סבהה, בו כיהן עד 2019.

סאי כיהן כשר המדינה לפלדה, מכרות, עבודה ופיתוח בממשלת נרנדרה מודי הראשונה מ-2014 עד 2019. ב-2018 התמודד על מושב באספה המחוקקת של צ'האטיסגאר אך הובס. בעקבות כך החליטה מפלגת העם ההודית שלא להריצו בבחירות ללוק סבהה ב-2019, וסאי סיים את תפקידו עם השבעת ממשלת מודי השנייה במאי 2019.

בבחירות לאספה המחוקקת של צ'האטיסגאר בנובמבר 2023 נבחר סאי לחבר באספה, ולאחר הבחירות החליטה המפלגה כי ישמש כראש השרים במדינה מטעמה. הושבע לתפקיד ב-13 בדצמבר.

## קישורים חיצוניים

## הערות שוליים

קטגוריה:חברי הלוק סבהה
קטגוריה:שרי ממשלות נרנדרה מודי
קטגוריה:ראשי ממשלות המדינות והטריטוריות של הודו
קטגוריה:ראשי שרים מטעם מפלגת העם ההודית
קטגוריה:צ'האטיסגאר
קטגוריה:הודים שנולדו ב-1964
שאנון מסנג'ר

**שאנון מסנג'ר** (באנגלית: **Shannon Messenger**, נולדה ב-1 בינואר 1991), היא סופרת פנטזיה אמריקאית.

## חיים אישיים
שאנון מסנג'ר נולדה ומתגוררת כיום בדרום קליפורניה. היא למדה בבית הספר לאומנויות קולנוע של אוניברסיטת דרום קליפורניה. ב-3 במאי 2021 היא הודיעה שיש לה בן וב-12 ביוני 2023 היא הודיעה שיש לה בת, ולמרות שהתגרשה בנובמבר 2018, היא עדיין כותבת תחת שם המשפחה של בעלה לשעבר.

## ספריה
### הספרים שבסדרת [[שומרת הערים האבודות]] (Keeper of the Lost Cities)

* **:1. שומרת הערים האבודות** - תאריך יציאה בחו"ל: 2 באוקטובר 2012. תאריך יציאה בישראל: פברואר 2019.

* **:2. גלות (Exile)** - תאריך יציאה בחו"ל: 1 באוקטובר 2013. תאריך יציאה בישראל: מאי 2019.

* **:3 להבת הנצח (Everblaze)** - תאריך יציאה בחו"ל: 4 בנובמבר 2014. תאריך יציאה בישראל: אפריל 2020.

* **:4. הנסתרים (Neverseen)** - תאריך יציאה בחו"ל: 3 בנובמבר 2015. תאריך יציאה בישראל: 2020.

* **:5. לודסטאר (Lodestar)** - תאריך יציאה בחו"ל: 1 בנובמבר 2016. תאריך יציאה בישראל: יולי 2021.

* **:6. רדת הלילה (Nightfall)** - תאריך יציאה בחו"ל: 7 בנובמבר 2017. תאריך יציאה בישראל: ינואר 2022.

* **:7. פלשבק (Flashback)** - תאריך יציאה בחו"ל: 6 בנובמבר 2018. תאריך יציאה בישראל: יוני 2022.

* **:8. מורשת (Legacy)** - תאריך יציאה בחו"ל: 5 בנובמבר 2019. תאריך יציאה בישראל: יוני 2022.

* **:8.5. חשיפה (Unlocked)** - תאריך יציאה בחו"ל: 18 בספטמבר 2020. תאריך יציאה בישראל: יוני 2023.

* **:9. סטלארלון (Stellarlune)** - תאריך יציאה בחו"ל: 8 בנובמבר 2022.  תאריך יציאה בישראל: יוני 2024.

* **:9.5. גילויים (Unraveled)** - תאריך יציאה בחו"ל: 3 בדצמבר 2024. תאריך יציאה בישראל: 10 ביוני 2025

* **הרומן הגרפי כרך 1 (הקומיקס)**– תאריך יציאה באנגלית: 7 בנובמבר 2023. תאריך יציאה בישראל: פברואר 2025.

### הספרים שבטרילוגיית 'Sky fall'
# Let the Sky Fall (2013)
# Let the Storm Break (2014)
# Let the Wind Rise (2016)

## פרסים
סדרת שומרת הערים האבודות זכתה ב-2017 במדליית הקורא הצעיר של קליפורניה.

## קישורים חיצוניים

* 

* שומרת הערים האבודות ויקי- שאנון מסנג'ר

קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
יחסי ג'יבוטי–יוון

**יחסי ג'יבוטי–יוון** הם היחסים הדיפלומטיים שבין **[[ג'יבוטי|רפובליקת ג'יבוטי]]** לבין **[[יוון|הרפובליקה ההלנית]]**.

## סקירה כללית
שתי המדינות כוננו יחסים דיפלומטיים בשנת 1981. היחסים בין המדינות ידידותיים במיוחד. הקהילה היוונית בג'יבוטי תרמה לכך באופן משמעותי.

## נציגויות דיפלומטיות
* יוון מיוצגת בג'יבוטי באמצעות שגרירותה באדיס אבבה, אתיופיה.
* ג'יבוטי אינה מיוצגת ביוון לא בדרג השגרירות ולא בדרג הקונסוליה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שמע ישראל (שיר)

"**שמע ישראל**" הוא שיר של הזמרים הישראליים דויד ברוזה ואברהם טל. הוא יצא ב-20 בנובמבר 2023 בהוצאת עצמית של הזמרים. השיר הגיע למקום הראשון במצעד הישראלי של "מדיה פורסט".

נכון לספטמבר 2025, לשיר יש למעלה מ-90 אלף צפיות ביוטיוב.

## רקע והרכב
השיר יצא בתגובה למלחמת חרבות ברזל. הוא מנסה להעביר את המציאות הקשה והמאבקים הניצבים בפני מדינת ישראל. במילים נוקבות מבטאים שני הזמרים את רגשותיהם ותקווה לריפוי ואחדות. הם שרים על הצורך להצית מחדש את האור שבתוכם, על הדמעות שזולגות ועל הכאב העמוק שמחבר ביניהם. הם מקדישים את תמיכתם ותפילותיהם לכל אלה שנלחמים ומקריבים למען המולדת ומחבקים את אלה שאיבדו את יקיריהם. הם מדגישים את האחדות והחיבור של כולם בארץ הזאת, ומבטאים שמעמקי הכאב הזה יוצאת נשמה משותפת.

זהו הדואט הראשון בין ברוזה וטל.

## מיקומי שיא

## ראו גם
* מלחמת חרבות ברזל במוזיקה

## קישורים חיצוניים

## הערות שוליים

קטגוריה:שירי דויד ברוזה
קטגוריה:שירי אברהם טל
קטגוריה:שירים בעברית
קטגוריה:שירים שהולחנו על ידי דויד ברוזה
קטגוריה:דואטים
קטגוריה:שירי מלחמת חרבות ברזל
קטגוריה:שירים על ישראל
קטגוריה:סינגלים שהגיעו למקום הראשון במצעד העברי של מדיה פורסט
סיגל אורן

**סיגל אורן** (נולדה ב-21 בנובמבר 1982) היא פרופסור חבר למדעי המחשב באוניברסיטת בן-גוריון בנגב ופרופסור חבר אורחת בסטנפורד. רבים ממחקריה עוסקים בהבנת תופעות חברתיות באמצעות כלים ממדעי המחשב התאורטיים, תורת המשחקים וכלכלה התנהגותית.

## ביוגרפיה
אורן גדלה בחיפה.

ב-2004–2008 למדה מדעי המחשב בטכניון. ב-2013 השלימה תואר דוקטור באוניברסיטת קורנל, בהנחיית ג'ון קליינברג . עבודת הדוקטורט שלה עסקה ב"גישות אלגוריתמיות לניתוח תופעות חברתיות". לאחר מכן עשתה פוסט-דוקטורט במיקרוסופט מחקר ובאוניברסיטה העברית.

מ-2015 מלמדת וחוקרת במחלקה למדעי המחשב באוניברסיטת בן-גוריון בנגב. נכון ל-2023, אורן היא פרופסור חבר.

אורן שותפה מזה מספר שנים בוועדה המסדרת ובוועדת התוכן של הכנס המוביל בעולם של תורת המשחקים האלגוריתמית, ACM EC. כמו כן, הובילה במשך שנים את הכנסים הישראלים בתורת המשחקים האלגוריתמית.

## מחקר
תחום המחקר של אורן הוא תורת המשחקים האלגוריתמית. אורן מספרת שהיא "מתעניינת בהבנת תופעות חברתיות באמצעות כלים ממדעי המחשב התאורטיים, תורת המשחקים וכלכלה התנהגותית". ברבים ממחקריה, אורן מתארת תופעה חברתית באמצעות מודל מתמטי, תוך שימוש בתורת המשחקים ולפעמים תורת הגרפים. לאחר מכן היא מנתחת את המשחק מהיבטים של תורת המשחקים, כגון ניתוח של שיווי המשקל (הוכחת קיום, סוג שיווי המשקל, מחיר האנרכיה) ואלגוריתמים לפתרון המשחק. במקרים מסוימים אורן מתארת כיצד ניתן לשפר את תוצאת המשחק על ידי שינוי חוקי המשחק או הפרמטרים שלו.

נמחיש את אופי מחקריה באמצעות דוגמה: אורן ושותפים פרסמו מחקר שבחן גיבוש דעות באמצעות מודל גרפי, בו גרף ממושקל מייצג את רשת ההשפעה בין אנשים. לאורך זמן דעותיהם של אנשים מתקרבות לדעות שכניהם, אם כי כל אדם עדיין מושפע מ"אמונה פנימית" שלא מושפעת מהסביבה. אורן ושותפיה חקרו את שיווי המשקל שהמשחק מתכנס אליו, ומצאו חסם עליון למידת אי-ההסכמה בגרף. בנוסף, נחקרת הבעיה האלגוריתמית של מציאת הקשתות שהכי כדאי להוסיף לגרף כדי להקטין את מידת אי-ההסכמה. לשאלה זאת יישומים להפחתת קיטוב פוליטי.

בהשפעת כלכלה התנהגותית, רבים ממחקריה של אורן ממדלים שחקנים שאינם פועלים לפי המודל הרציונלי הקלאסי, למשל בכך שהשחקנים מפגינים הטיות קוגניטיביות או לבטים מוסריים. למשל, מחקריה בחנו כיצד לתכנן ביצוע משימות כאשר השחקן מוטה להווה (להמחשה: מפגין דחיינות או מתקשה לתכנן תוכניות עבור העתיד), חקר מכרזים עם שחקנים המושפעים מאפקט הבעלות, בעיית עצירה אופטימלית  (בעיה המכונה גם בעיית המזכירה) עם שחקן בעל שנאת סיכון והטיית העיגון. ברבים מהמחקרים אורן בודקת כיצד ניתן לצמצם את השפעת ההטיה, למשל אם השחקן מודע להטיה ומנסה למגרה. בנוסף, אורן טוענת שמודלים כאלו יכולים לשמש כיסודות לאלגוריתמים שיעזרו למגר את השפעת ההטיות, ואפילו הציעה שאלגוריתמים אלו ישולבו בסמארטפונים ובעוזרות וירטואליות.

אורן פרסמה גם מחקרים שמשתמשים בתורת המשחקים כדי לפתור בעיות הקשורות למערכות מחשב. אורן עסקה בהקצאת משאבים באשכול מחשבים באמצעות מכרז, ניתחה את מנגנון התמריצים בבלוקצ'יין והציעה כיצד לשפרו, וניתחה את המשחק התחרותי בין מגן סייבר כנגד תוקף.

## קישורים חיצוניים

## הערות שוליים

קטגוריה:מדעני מחשב ישראלים
קטגוריה:מדעניות מחשב ישראליות
קטגוריה:סגל אוניברסיטת בן-גוריון בנגב: מדעי המחשב
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:בעלות תואר דוקטור מאוניברסיטת קורנל
קטגוריה:בעלי תואר דוקטור מאוניברסיטת קורנל
קטגוריה:חוקרי תורת המשחקים ישראלים
קטגוריה:ישראליות שנולדו ב-1982
קטגוריה:ישראלים שנולדו ב-1982
מתודלקים

**מתודלקים** (באנגלית: **Obliterated**) היא סדרת פעולה אמריקאית שנוצרה על ידי ג'ון הורביץ, היידן שלוסברג וג'וש הלד. בסדרה מככבים ניק זאנו ושלי הניג. הסדרה בת שמונת הפרקים הוקרנה בבכורה בנטפליקס ב-30 בנובמבר 2023.

## תקציר העלילה
צוות מבצעים מובחר ומיוחד המורכב מאנשי מבצעים מכמה חילות בצבא ארצות הברית ושירותי המודיעין של ארצות הברית חובר כדי למנוע מרשת טרור קטלנית לפוצץ את לאס וגאס. הם משלימים את המשימה וחוגגים עם לילה בעיר. מין, סמים ואלכוהול נצרכים באותו לילה לרוב. הם מגלים שהפצצה הגרעינית שהם ניטרלו הייתה מזויפת, והצוות חייב להילחם בשיכרונם כדי למצוא את הפצצה האמיתית כדי להציל את העיר.

## שחקנים ודמויות
### תפקיד ראשי
* ניק זאנו - צ'אד מקנייט, קצין בכיר באריות הים
* שלי הניג - אווה וינטרס, קצינת CIA וראש צוות
* טרנס טרל - טראנק, קצין ראשי בחיל הים
* אליסון גורסקה - לאנה, נערה מהמסיבה
* סי תומאס האוול - האגרטי, טכנאי חבלה וסילוק פצצות וסמל בצבא ארצות הברית
* יוג'ין קים - קפטן פול יונג, טייס מסוקים של חיל האוויר האמריקני
* פאולה לאזארו - אנג'לה גומז, צלפת בחיל הנחתים האמריקאי וסמלת
* קימי ראטלדג' - מאיה לרנר, מומחית מחשבים של NSA

### תפקיד משנה
* קארל למבלי - לנגדון, ראש ה-CIA
* דייוויד קוסטבייל - מדוקס, פעיל שוק שחור
* קוסטה רונין - איוון קוסלוב, סוחר נשק
* לינדזי קראפט - יאני, זמרת טרקלין
* טוביאס ילינק - ארן
* מיני מילס - ג'ן, בתו של פול
* זאק זגוריה - בלאסט, החבר של ג'ן
* ג'ייסון מנטזוקאס - קולו של זוג, הגרמלין שפול יאנג הטייס הוזה לאחר שלקח פטריות

### תפקיד אורח
* וירג'יניה מדסן - מארג'
* לורי פטי בתור- סוזן המטורפת
* קלייב סטנדן - ליאם
* איבן ג'ורה - ולאד
* קסטון ג'ון - מר דוגן

## הפקה
ג'ון הורביץ, היידן שלוסברג וג'וש הלד יוצרי סדרת הטלוויזיה *[[קוברה קאי]]* יצרו את *"מתודלקים*. באוקטובר 2019, חברת ההפקות TBS נתנה אישור להפקת סדרה בת עשרה פרקים; עם זאת, הסדרהנ הועברה מאוחר יותר מ-TBS לנטפליקס ואלה צימצמו את הסדרה לשמונה פרקים. הורביץ, שלוסברג והלד גם ביימו, ודינה הילייר הייתה שותפה להפקה. ניק זאנו ושלי הניג לוהקו לתפקידים הראשיים, ומאוחר יותר לוהקו טרנס טרל, אליסון גורסקה, סי תומאס האוול, יוג'ין קים, פאולה לאזארו וקימי ראטלדג'. ליהוק לתפקידים חוזרים נוספים וכוכבי אורח פורסמו באוקטובר 2022.

## הפצה
הסדרה הוקרנה לראשונה בנטפליקס ב-30 בנובמבר 2023.

## קישורים חיצוניים

קטגוריה:תוכניות טלוויזיה שמתרחשות בלאס וגאס
קטגוריה:סדרות פעולה אמריקאיות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2023
אלדו רוסי (גנרל)

**אלדו רוסי** (באיטלקית: **Aldo Rossi**; 1898 – 1990) היה גנרל איטלקי אשר כיהן כראש מטה ההגנה (מקביל לרמטכ"ל) בין השנים 1959–1966.

## ביוגרפיה
רוסי נולד בנוברה ב-1898. הוא למד באקדמיה הצבאית המלכותית, וב-1916 סיים את לימודיו והחל לשרת בחיל התותחנים בדרגת לוטננט משנה. הוא נשלח מיד לחזית במלחמת העולם הראשונה. לאחר המלחמה, השלים את השכלתו בבתי ספר צבאיים, והשתתף במלחמה האיטלקית-אתיופית השנייה. בינואר 1939 הוא מונה למפקד הבריגדה הממונעת ה-8 "פו". באפריל של אותה שנה הוא הועבר לשמש כראש מטה הדיוויזיה הממונעת ה-101 "טריאסטה". בינואר 1941 מונה לראש מטה הדיוויזיה ה-3 "רוונה". בהמשך אותה מלחמה מונה למפקד הדיוויזיה ה-104 "מנטובה". עם הדיוויזיה, הוא נותר בעורף במהלך רוב מלחמת העולם השנייה.

לאחר המלחמה, רוסי חזר והתגייס לצבא האיטלקי. בין 1949-1951 הוא שימש כמפקד בית הספר למלחמה. לאחר מכן שימש כמפקד פיקוד ההגנה הטריטוריאלי ה-6. בין 1958–1959, שימש רוסי כמפקד כוחות היבשה של בעלות הברית בדרום אירופה. ב-31 במרץ 1959 הוא מונה לראש מטה ההגנה (מקביל לרמטכ"ל). הוא כיהן בתפקיד עד 31 בינואר 1966 אז פרש מהצבא. הוא נפטר ברומא. ב-1990.

## קישורים חיצוניים

* אלדו רוסי באתר הגנרלים של מלחמת העולם השנייה

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:אנשי צבא איטלקים במלחמת העולם הראשונה
קטגוריה:ראש מטה ההגנה (איטליה)
קטגוריה:איטלקים שנולדו ב-1898
קטגוריה:איטלקים שנפטרו ב-1990
ענת דמון

**ענת דמון** (28 בפברואר 1964 – 20 בינואר 2009) הייתה מוזיקאית-יוצרת, זמרת, מנהלת אמנים ומפיקה ישראלית. הפיקה וניהלה את להקת סנהדרין, ניהלה את להקת רוקפור, הקימה את הלייבל אנובה מיוזיק, והוציאה אלבום אחד. נפטרה בשנת 2009 ממחלת הסרטן.

## ביוגרפיה
דמון למדה פסיכולוגיה וסטטיסטיקה, והקימה עסק עצמאי כיועצת מחקר. בשנת 1993 החלה לקחת שעורי גיטרה ובמקביל מצאה עצמה מעורבת בזווית אחרת של עסקי המוזיקה. באותה השנה הקימה והפיקה את "סנהדרין", הרכב מיסיסיפי-דלתא בלוז אקוסטי, עם אופיר לייבוביץ' מ"נקמת הטרקטור" ודני צוקרמן מ"גן חיות".

ב-1996 אבי בללי, סולן להקת "נקמת הטרקטור" צפה בהופעה והפיק שלושה משיריה של דמון. בהמשך הוקלטו בסטודיו של ג'ון רולו בניו-ג'רזי שלושה שירים נוספים, בהפקת רן שם טוב.

ב-1997 ענת ניהלה את להקת הרוק הפסיכדלי "רוקפור".

ב-1998 ביצעה שלוש הופעות חימום במועדון הבארבי בתל אביב, עם שירי הדר מאיזבו על הקלידים.

ב-2002, לאחר שהות בת שנה בלונדון ולידת בתה, החלה העבודה על "Falling" עם רן שם טוב כמפיק ונגן. האלבום יצא ב-2004, כאשר בנוסף לשם טוב השתתפו בו שני חברי איזבו נוספים, ניר מנצור ושירי הדר. באלבום 12 שירים אשר נכתבו והולחנו על ידי דמון, למעט השיר Pure Magic שנכתב והולחן על ידי שם טוב.

דמון נבחרה להופיע עם החומר המקורי שלה ב-MIDEM 2006, כנס תעשיית המוזיקה שהתקיים בקאן שבצרפת בינואר 2006. היא הופיעה ב-24 בינואר 2006 באולם הנשפים של מלון מרטינז כשהיא מלווה בהרכב הנגנים הקבוע שלה ובו נגן הבס רון ינאי, הגיטריסט שוקי פרי, המתופפת קרן זהבי ועל כלי ההקשה עינב לויטוב. לאחר חזרתה הוציאה את הסינגל I've got something to say, אותו הפיקה יחד עם רון ינאי ושוקי פרי. ההקלטות והמיקס בוצעו על ידי הטכנאי הניו יורקי דני שצקי.

באותה שנה הקימה עם שוקי גולדווסר את הלייבל אנובה מיוזיק. יאיר יונה מונה להקים ולנהל את אנובה מיוזיק ביחד עם שוקי פרי. הלייבל הוציא תחתיו אלבומים רבים, וביניהם של רוקפור, אטליז, נועה בביוף, עמית ארז, רות דולורס וייס, אלברט בגר, ואומני אינדי רבים. בהמשך הקימה אנובה גם את BLDG5, תת-לייבל אלקטרוני, שיציג את גרדן סיטי מובמנט, הלפר, וטוטמו (רותם אור).

ב-2009 הלכה ענת לעולמה לאחר מאבק ממושך במחלת הסרטן.

## דיסקוגרפיה
* **Falling** – אנובה מיוזיק (2003).
* סינגל **I've got something to say** - אנובה מיוזיק (2006)

## קישורים חיצוניים
* ענת דמון, ענת דמון באתר QUBE.
*ענת דמון - Falling, האלבום Falling באתר סטיריאו ומונו.

## הערות שוליים

קטגוריה:מפיקות ישראליות
קטגוריה:ישראליות שנפטרו מסרטן
קטגוריה:ישראליות שנולדו ב-1964
קטגוריה:ישראליות שנפטרו ב-2009
שלב ב'

**שלב ב' **הוא מסלול גיוס לצה"ל בו חיילים עוברים טירונות ומשובצים אחריה למילואים.

## אופי המסלול

המסלול מופנה לבני הציבור החרדי מגיל 26 ומעלה שלא שירתו בצה"ל עקב סעיף 'תורתו אומנותו', או כאלו שעשו שירות אזרחי, ומעוניינים להשלים שירות צבאי. המתגייסים למסלול עוברים שירות סדיר מקוצר שמשכו כשבועיים עד שלושה שבועות, אשר במהלכם עוברים המתגייסים טירונות ברמת הכשרה של רובאי 02, ולאחר מכן משתלבים בתפקידים שונים במערך המילואים. המסלול מנוהל על ידי ענף תכנון כוח אדם מילואים (עתכ"א מילואים) בחטיבת תכנון ומנהל כוח האדם.

## היסטוריה

עם הקמת שירות המילואים בישראל לאחר מלחמת העצמאות בעיקר תחת הרמטכ"ל יגאל ידין. משוחררי צה"ל ששירתו במהלך המלחמה נקראו "מילואים שלב א'", ולצידם נוצר "מילואים שלב ב'", שכלל עולים חדשים מבוגרים שלא היו חייבי גיוס לצבא הסדיר והוצבו בחטיבות המילואים לאחר טירונות קצרה. מתוך כ־210,000 איש שעברו רישום ומיון עד סוף 1950, 130,000 לא שירתו קודם לכן.

בתחילת 1953 אישר המטכ"ל את גיוסם של בני העדה הדרוזית שלא שירתו בצה"ל לגיוס שלב ב'. המתגייסים נועדו לשרת ביחידת המיעוטים.

ב־1991 נערך גיוס שלב ב' של בדואים.

### מלחמת חרבות ברזל
מפרוץ מלחמת חרבות ברזל באוקטובר 2023 ועד פברואר 2024 התגייסו כ־600 מבני המגזר החרדי לשלב ב'. מסקר שנערך בקרב משתתפי המסלול עלה כי 75% מהנשאלים ביצעו למעלה ממאה ימי מילואים ונתנו מענה מיידי בפיקוד העורף ובמערך תומכי הלחימה בצה"ל.

על פי מרכז המחקר והמידע של הכנסת, בין 7 באוקטובר לסוף פברואר, כ-4,000 חרדים הגישו בקשות גיוס לצה"ל, ומתוכם 3,120 הוגדרו כבלתי כשירים לשירות. מתוך ה-880 הנותרים גויסו 600.

במרץ 2024 נפתח במסגרת שלב ב' מסלול טירונות בן ארבעה שבועות הכולל הכשרת רובאי 03, במטרה להכשיר את בני הציבור החרדי להוות חלק מכוחות ההגמ"ר בערים ויישובים חרדיים. ביולי 2024 נהרג מוטי רווה, לוחם מפעיל צמ"ה בחטיבת גבעתי, מפגיעת טיל נ"ט בדחפור די-9 שעליו עבד בדרום רצועת עזה. הוא התגייס לצבא במסגרת שלב ב' והיה לחלל הראשון משלב ב' במלחמת חרבות ברזל.

## ראו גם

* גיוס חרדים לצה"ל

## קישורים חיצוניים

* 
* 

## הערות שוליים

קטגוריה:שירות בצה"ל
קטגוריה:גיוס בני ישיבות לצה"ל
ג'וזפה אלויה

**ג'וזפה אלויה** (באיטלקית: **Giuseppe Aloia**; 15 בינואר 1905 – 28 בספטמבר 1980) היה גנרל איטלקי אשר כיהן כראש מטה ההגנה (מקביל לרמטכ"ל) בין השנים 1966-1968.

## ביוגרפיה
אלויה נולד בקסטלפורט ב-15 בינואר 1905 ולמד בבית ספר צבאי. ב-1923 הוא התגייס כטוראי לצבא המלכותי האיטלקי. ב-1925 הוא פרש משירות פעיל ועבר קורס קצינים באקדמיה הצבאית המלכותית במודנה. ב-1928 הוא חזר לשירות בדרגת לוטננט. ב-1930 הוא חזר לאקדמיה במודנה כמרצה וכמדריך.

הוא עבר קורס נוסף במכון המלחמה בטורינו, ולאחר מכן הועלה לדרגת קפיטנו והוצב במטה דיוויזיית "סאסארי" שהוצבה בטריאסטה. ביוני 1940 הועבר לטירנה והוצב במפקדת הכוחות האיטלקיים באלבניה. הוא השתתף במלחמת איטליה-יוון. בנובמבר 1942 החל לשרת בתפקידים בכירים במטה הכללי ברומא. לאחר שנחתם הסכם שביתת הנשק בין איטליה לבעלות הברית, נכבשה רומא בידי הגרמנים. אלויה הצליח להימלט מהעיר ולהימנע מלכידה, ולאחר מכן הצטרף לפרטיזנים האיטלקים ולחם עמם עד סוף המלחמה. הוא אף פיקד על קבוצת פרטיזנים שנקראה "כוח אלויה" על שמו.

לאחר המלחמה, אלויה חזר לשרת בצבא האיטלקי. ב-1948 הוא קודם לדרגת קולונלו  ומונה לראש מטה דיוויזיית "גרנטיירי די סרדיניה". באוקטובר 1949 הוא מונה למפקד גדוד הרגלים ה-45. בספטמבר 1951 הוא החל לשרת במשרד ההגנה. בינואר 1953 הועלה לדרגת גנרל די בריגדה. באוגוסט 1957 הוא הועלה לדרגת גנרל די דיוויזיוני ומונה למפקד דיוויזיית "פריולי". בשנה שלאחר מכן הועבר לפקד על דיוויזיית "לגנו". במרץ 1959 הוא מונה למפקד המחוז הצבאי גנואה. ב-31 בינואר 1966 הוא מונה לראש מטה ההגנה (מקביל לרמטכ"ל), וכיהן בתפקיד עד 24 בפברואר 1968.

הוא נפטר ברומא ב-28 בספטמבר 1980.

## קישורים חיצוניים

* [ג'וזפה אלויה](https://www.treccani.it/enciclopedia/giuseppe-aloia_(Dizionario-Biografico)/) 

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1905
קטגוריה:איטלקים שנפטרו ב-1980
Non Zero Sumness

***Non Zero Sumness*** הוא אלבום הבכורה של ההרכב האלקטרוני האיטלקי Planet Funk. האלבום יצא לאור ב-2002. מהאלבום יצאו הסינגלים Who Said ו-The Switch, לצד הסינגלים Chase the Sun ו-Inside all the People שיצאו בשנה שקדמה ליציאתו.

באפריל 2003 יצאה מהדורה מוגבלת של האלבום שנקראה ***Non Zero Sumness Plus One***, שכוללת רצועת בונוס בשם "One Step Closer" בביצוע ג'ים קר מסימפל מיינדס, והיא למעשה גרסה ווקאלית של השיר הפותח את האלבום, Where Is The Max.

## רשימת רצועות

## קרדיטים
### Planet Funk
* מרקו ברוני - קלידים, פסנתר, הפקה, הנדסת סאונד, מיקס
* אלכס נרי - קלידים, מכונת תופים, הפקה
* סרג'יו דלה מוניקה - בס, גיטרה, הפקה
* דומניקו "GG" קאנו - גיטרה, הפקה

### קרדיטים נוספים
* אאולי קוקו - שירה ("Chase the Sun")
* סאלי דוהרטי - שירה ("All Man's Land", "Under the Rain", "The Waltz"), חלילים ("All Man's Land")
* דן בלאק - שירה ("The Switch", "Inside All the People", "Paraffin", "Who Said"), גיטרות ("The Switch", "Inside All the People", "Who Said")
* Raiz - שירה ("Tightrope Artist")
* סיימון דאפי - קלידים, הפקה מוזיקלית, מכונת תופים, מיקס
* אנדראה קוזאני - בס ("Chase the Sun", "The Switch")
* יו האריס - בס ("Tightrope Artist")
* מייקל תומפסון - גיטרה ("Chase the Sun")
* צ'ארלי ברצ'יל - גיטרה ("Under the Rain")

## מצעדים ודירוגים

## קישורים חיצוניים

קטגוריה:אלבומי בכורה מ-2002
קטגוריה:אלבומים באנגלית
קטגוריה:אלבומי חברת EMI רקורדס
שמורת הטבע גפלנגיר

**שמורת הטבע גפלנגיר** (בטורקמנית: **Gaplaňgyr goraghanasy**) היא שמורת טבע במחוז דשוגוז בטורקמניסטן. השמורה הוקמה ב-1979 ונועדה להגן על הצמחייה ובעלי החיים המקומיים ולשקמם. היא נמצאת בשטחה של רמת גפלנגיר הקצה הדרומי של רמת אוסטיורט בגבול עם קזחסטן ואוזבקיסטן בחלק הצפון-מערבי של מחוז דשוגוז. שטחה 2,822 קילומטרים רבועים, והיא כוללת שני אזורים מוגנים במיוחד: שמורת סאריגאמיש ושמורת שאסנם.

השמורה צורפה לאתר המורשת העולמית מדבריות החורף הקרים של טוראן של ארגון אונסק"ו שהוכרז בספטמבר 2023 במהלך המושב ה-45 של ועדת המורשת העולמית בריאד בערב הסעודית.

## צמחייה ובעלי חיים
גפלנגיר פירושו "רמת ברדלס", אבל החתולים הגדולים נכחדו בכל אזור אוסטיורט. 26 מינים של יונקים, 147 מיני עופות ו-918 מינים של צמחים עילאיים תועדו בשמורת גפלנקיר. מינים נדירים מוגנים של בעלי חיים שנמצאו בשמורה כוללים, צבי מרכז אסיה, תת-מין של כבש אוריאל (*Ovis vignei cycloceros*) המכונה כבש הרי אוסטיורט, גירית הדבש וכן אוכלוסייה ניכרת של אנטילופת הסאיגה הנודדת לכאן מקאראקלפאקסטן בחורף. הצמחים כוללים את הצבעוני הטורקמני, מין של גיבסנית, מין של שיטה ו-55 מינים אנדמיים נוספים. שמורת הטבע גפלנגיר משלבת גם שני מקלטים לחיות הבר: מקלט סאריגאמיש, שהוקם ב-1980 כמערכת אקולוגית של אגם-חוף, ומקלט שסנם, שהוקם ב-1984 לשימור מדבר האבן ואת ה.

## קישורים חיצוניים


* Nomination Text - UNESCO site
* Kaplankyr - a nature reserve on an endless plain


## הערות שוליים

קטגוריה:טורקמניסטן: גאוגרפיה
יניב זוהר (צלם עיתונות)

**יניב זוהר** (1969 – 7 באוקטובר 2023) היה צלם עיתונות ישראלי שעבד למען סוכנות הידיעות AP וישראל היום. זוהר עבד במחלקת ישראל של AP מ-2005 עד ל-2020. זוהר סיקר את תוכנית ההתנתקות (2005) ואת חטיפת גלעד שליט (2006).

זוהר נרצח על ידי מחבלי חמאס בטבח בנחל עוז במהלך טבח שבעה באוקטובר יחד עם שאר משפחתו, מלבד בנו אריאל.

## ביוגרפיה
יניב זוהר נולד ב-1969. בסביבות גיל 36, נכנס למחלקת ישראל בסוכנות הידיעות הבין-לאומית AP, בה סיקר את תוכנית ההתנתקות שהתרחשה באותה השנה בה הצטרף, והיה בין הראשונים שהגיעו לזירת החטיפה של גלעד שליט ב-2006 וסיקר גם אותה ב-AP.

בהמשך כאשר פרש מ-AP המשיך להיות צלם בישראל היום וגם ברשת 13.

## מותו
בטבח שבעה באוקטובר הגיעו מחבלים לביתו של זוהר בקיבוץ נחל עוז, ורצחו אותו ביחד עם אשתו יסמין ושתי בנותיהם: קשת (21) ותכלת (18) בעת שהסתתרו בממ"ד בביתם. בנו אריאל, בן ה-13, רץ ריצת בוקר בקיבוץ, ובעת המתקפה הוא תפס מחסה בבית סמוך, והוא הניצול היחיד בקרב בני המשפחה.

בני המשפחה הובאו למנוחות בבית העלמין גני אסתר בראשון לציון.

## הערות שוליים

קטגוריה:צלמי עיתונות ישראלים
קטגוריה:נחל עוז: אישים
קטגוריה:חללי טבח שבעה באוקטובר
קטגוריה:הטבח בנחל עוז
קטגוריה:אישים הקבורים בבית הקברות גני אסתר בראשון לציון
קטגוריה:ישראלים שנולדו ב-1969
קטגוריה:ישראלים שנפטרו ב-2023
גווידו ודוואטו

**גווידו ודוואטו** (באיטלקית: **Guido Vedovato**; 24 בדצמבר 1906 – 2001) היה גנרל איטלקי אשר כיהן כראש מטה ההגנה (מקביל לרמטכ"ל), בין השנים 1968–1970.

ודוואטו נולד בקרטו גואידי ב-24 בדצמבר 1906. ב-1927 הוא התגייס לצבא המלכותי האיטלקי. הוא השתתף במלחמה באתיופיה, ולאחר מכן השתתף בפלישה לצרפת והמלחמה נגד יוון. לאחר המלחמה, המשיך לשרת בצבא האיטלקי. הוא פיקד על דיוויזיית "גרנטיירי די סרדניה", הקורפוס ה-3, וכוחות היבשה של בעלות הברית בדרום אירופה. ב-24 בפברואר 1968 הוא מונה לראש מטה ההגנה (מקביל לרמטכ"ל). הוא כיהן בתפקיד עד 14 בינואר 1970.

## קישורים חיצוניים

* גווידו ודוואטו באתר משרד ההגנה האיטלקי

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים שנולדו ב-1906
קטגוריה:איטלקים שנפטרו ב-2001
ראלי דקר 2024

**ראלי דקר 2024** הוא מרוץ הראלי רייד ה-46 במסגרת אירועי ראלי דקר. המרוץ התקיים בין התאריכים 5 בינואר 2024 עד ה-19 בחודש ברחבי ערב הסעודית. המרוץ הוא גם הסבב הראשון של עונת 2024 באליפות העולם בראלי-רייד. המסלול כולל פרולוג ו-12 סטייג'ים, כאשר הסטייג' השישי הוא מרתון שנמשך 48 שעות.

קרלוס סאינס ניצח בקטגוריית המכוניות, ניצחון רביעי בקריירה וניצחון ראשון עבור מכונית חשמלית בקטגוריה (אאודי). ריקי בראבק ניצח בקטגוריית האופנועים, ניצחון שני בקריירה. כריסטינה גוטיירס ניצחה בקטגוריית הצ'אלנג'ר והיא השאישה השנייה בתולדות האליפות (אחרי יוטה קליינשמידט) שמנצחת קטגוריה.

## משתתפים
במרוץ השתתפו 2 ישראלים בקטגוריית האופנועים

גדי נחמני ויעל קדשאי

## מסלול
מסלול דקאר 2024 נחשף ב-20 בנובמבר 2023, בהיקף כולל של 7,891 ק"מ, מתוכם מ-4,727 ק"מ תחרותיים. המרוץ כולל שלב מרתון חדש בן יומיים, שבו כל המשתתפים יצטרכו לעצור בנקודת העצירה הקרובה אחרי השעה 16:00 מתוך 8 נקודות אפשריות. לנהגים לא יהיה קשר עם הצוותים הטכניים, אך הם יורשו לבצע טיפולים בכלי הרכב.

## תוצאות
### מנצחי סטייג'ים

* אריק גוצ'אל הוביל את קטגוריית הצ'לנג'ר לאורך השבוע הראשון של המרוץ וניצח בארבעה סטייג'ים. במהלך יום המנוחה נמצא ברכבו חלק במצמד שלא תאם את התקנות של הפדרציה הבין-לאומית לרכב והוא נפסל מהמרוץ ותוצאותיו נמחקו. יחד איתו נפסל מיכל גוצ'ל שהיה מדורג במקום השני.

#### אופנועים

#### טרקטורונים

#### מכוניות

#### צ'לנג'ר (T3)

#### SSV

#### משאיות

#### קלאסיות

## קישורים חיצוניים
* 

## הערות שוליים

קטגוריה:תחרויות ספורט מוטורי ב-2024
קטגוריה:ערב הסעודית: ספורט מוטורי
קטגוריה:ראלי דקר
אנצו מרקזי

**אנצו מרקזי** (באיטלקית: **Enzo Marchesi**; 26 באפריל 1907 – 22 בפברואר 1997) היה גנרל איטלקי ששימש כראש מטה ההגנה (מקביל לרמטכ"ל) בין השנים 1970-1972.

## ביוגרפיה
מרקזי נולד בטורינו ב-26 באפריל 1907. מגיל צעיר הוא למד בבתי ספר צבאיים, וב-1927 החל לשרת בצבא המלכותי האיטלקי בדרגת לוטננט משנה. שנה לאחר מכן החל ללמוד באקדמיה הצבאית המלכותית במודנה. ביולי 1930 הוא החל לשרת בגדוד האלפיני ה-3 של טורינו, ובשנה שלאחר מכן קודם לדרגת לוטננט. באוקטובר 1934 החל לשרת בבית הספר למלחמה בטורינו. באוקטובר 1938 הוא קודם לדרגת קפיטנו. הוא לחם במלחמת האזרחים בספרד כמפקד פלוגה איטלקית שלחמה לצד הלאומנים.

ב-1941 הוא הועלה לדרגת מאיורו ובינואר 1942 מונה למפקד גדוד. לאחר שאיטליה חתמה על הסכם כניעה עם בעלות הברית, מרקזי הצליח להימנע מלכידה בידי הגרמנים, וחבר ליחידת פרטיזנים אשר עמה לחם עד סוף המלחמה.

לאחר המלחמה חזר מרקזי לשרת בצבא האיטלקי. בפברואר 1948 הוא הועלה לדרגת טנטה קולונלו. בנובמבר של אותה שנה, הוא שימש כראש המשלחת שקבעה את הגבול בין איטליה ליוגוסלביה. במאי 1952 הוא הועלה לדרגת קולונלו. ב-1954 הוא מונה למפקד הגדוד האלפיני ה-4. במאי 1957 הוא הועלה לדרגת גנרל די בריגדה, וביוני של אותה שנה הוא מונה למפקד הבריגדה האלפינית "יוליה" ולאחר מכן למפקד בית הספר הצבאי בצ'יוויטווקיה. בינואר 1960 הוא הועלה לדרגת גנרל די דיוויזיוני וארבע שנים לאחר מכן הועלה לדרגת גנרל די קורפו. במאי 1964 הוא הוא מונה למפקד הקורפוס האלפיני ה-4. ב-1968 הוא מונה למפקד צבא איטליה. ב-14 בינואר 1970 הוא מונה לראש מטה ההגנה (מקביל לרמטכ"ל). הוא כיהן בתפקיד עד 31 ביולי 1972 אז פרש מהצבא. הוא נפטר בוורונה ב-22 בפברואר 1997.

## קישורים חיצוניים

* אנצו מרקזי 

קטגוריה:גנרלים איטלקים
קטגוריה:אנשי צבא איטלקים במלחמת העולם השנייה
קטגוריה:ראש מטה ההגנה (איטליה)
קטגוריה:איטלקים במלחמת האזרחים בספרד
קטגוריה:איטלקים שנולדו ב-1907
קטגוריה:איטלקים שנפטרו ב-1997
קאנאפאן פוויטראקול

**קאנאפאן פוויטראקול** (בתאית: คณพันธ์ ปุ้ยตระกูล), ידוע גם בתור **פירסט** (בתאית: เฟิร์ส), הוא שחקן, דוגמן ומנחה תאילנדי. הוא ידוע בעיקר בזכות תפקידיו ב-"Wake Up Ladies: The Series, Blacklist", "The Shipper", "Not Me", "F4 Thailand: "Boys Over Flowers", '"Astrophile' ו-"The Eclipse". הוא גם פופולרי בשל תפקידו כמארח בעונות 1 ו-2 של "טו לאו".

## חיים מוקדמים וחינוך
פירסט נולד בבנגקוק, תאילנד. הוא השלים את לימודיו בבית הספר Suankularb Wittayalai . בשנת 2021 הוא סיים בהצטיינות את לימודיו באוניברסיטת סרינכרינווירוט  עם תואר ראשון בניהול עסקי סייבר.

## קריירה
בשנת 2016, פירסט החל את קריירת המשחק שלו בגיל שמונה עשרה. הוא נבחן עבור המתנקש (ฆาตกร), סרט שהופק ליום הילד הבינלאומי, ונבחר לתפקיד הראשי מתוך קבוצה של 100 בני נוער. ב-2017 השתתף בתחרות "איש מגניב איש טוב" (Cool Man Good Man), שם נכנס לטופ 4. מאוחר יותר באותה שנה הוא נשכר על ידי KA Cosmetics, יחד עם Poompat Iam-samang (Up) , עבור פרסומת יאוי בטלוויזיה שהפכה לוויראלית שנים מאוחר יותר.

בשנת 2018 הוא הצטרף לחברת ההפקה והכישרונות GMMTV  וערך את הופעת הבכורה שלו בטלוויזיה ב-Wake Up" Ladies: The Series". באותה שנה, הוא הפך לאחד המארחים של תוכנית הטיולים הפופולרית "Toe Laew" של GMM25 . בשנת 2020, הוא שיחזר את תפקידו כמנחה בעונה השנייה של התוכנית. פירסט היה אורח קבוע במגוון תאילנדי ותוכנית המשחקים "School Rangers" מאז שהצטרף ל-GMMTV. הוא הפך למנחה ראשי בתוכנית בשנת 2022.

בשנת 2019, לפירסט היה תפקיד ראשי בסדרות "זאב" ו-"רשימה שחורה". בשנה שלאחר מכן שיחק ב-"The Shipper" והופיע בסדרת ההמשך "Wake Up Ladies: Very Comlicated". ב-2021 הוא זכה לתשומת לב רבה על תפקידו כ"יוק" בסדרה המצליחה "Not me".

בשנת 2023, פירסט כיכב בסרט "Moonlight Chicken". התוכנית זכתה ב"תוכנית ה-LGBTQ+ הטובה ביותר תוצרת אסיה" בטקס פרסי ContentAsia 2023. הוא גם שיחזר את תפקידו בתור "אק" ב-"Our Skyy 2". יחד עם השותף שלו, קאוטונג טאנאוואט הוא הוציא את שיר הפתיח של Our Skyy 2, ฟังดีดี (העולם שלך, העולם שלי) תחת GMMTV Records. וכיכב בתוכנית "Only Friends", לצד קאוטונג טאנאוואט.

## חיים אישיים
לפירסט יש מותג בגדים משלו "Momento". נכון לספטמבר 2023 היו לו יותר מ-2.6 מיליון עוקבים באינסטגרם.

## פילמוגרפיה
### סרטים

### טלוויזיה

## קישורים חיצוניים

## הערות שוליים

קטגוריה:תאילנדים שנולדו ב-1998
קטגוריה:שחקני קולנוע וטלוויזיה תאילנדים
פרס הרב לורד יעקובוביץ

**פרס הרב לורד יעקובוביץ של יהדות אירופה** (באנגלית: **The Harav Lord Jakobovits Prize of European Jewry**) הוא פרס המוענק על-ידי ועידת רבני אירופה לאישים בעלי השפעה ציבורית שהפגינו תמיכה ביהודי אירופה, הגנו על זכויותיהם הדתיות, ונאבקו באנטישמיות. הפרס נוסד ב-2011 בידי הרב פנחס גולדשמידט, נשיא ועידת רבני אירופה.

## הלורד יעקובוביץ והפרס
עמנואל יעקובוביץ (8 בפברואר 1921 – 31 באוקטובר 1999) שעל שמו נקרא הפרס, היה רבה הראשי של בריטניה, חבר בבית הלורדים, ודוקטור לפילוסופיה. קודם לכן שימש כרבה הראשי של הקהילה היהודית באירלנד, וכיהן גם כרב בית הכנסת השדרה החמישית בניו יורק. שימש גם כנשיא ועידת רבני אירופה. בשנת 1981 הוכתר הרב יעקובוביץ בתואר אבירות, ושבע שנים לאחר מכן היה לרב הראשי הראשון שקיבל מושב בבית הלורדים וזכה בתואר ברון.

מייסדי הפרס, שקראו אותו על שמו, מנמקים את החלטתם בדברים הבאים: "הלורד יעקובוביץ הקדיש את חייו לרדיפת פילוסופיה הדוגלת במחויבות דתית לצד הנהגה בלתי מתפשרת של אהבה והתחשבות בזולת. היכולת לאחד קהילות ולהכיר בערכה של האמונה בעולם המודרני, היא זו שאותה ייקר במיוחד במשך חייו, ופרס זה נועד להכיר ולהוקיר תכונה זו מעל הכל".

## עיצוב הפרס
הפרס הוא מיצג אומנותי של ספר תורה פתוח המונח על גבי שלושת ספרי תורה פתוחים.

הפרס עוצב בידי הפסל ג'ורג'י פרנגוליאן (אשר בין יצירותיו נמנות האנדרטה על קברו של בוריס ילצין בבית הקברות נובודוויצ'יה במוסקבה, אנדרטת אוקוג'אבה במדרחוב ארבאט במוסקבה ופסל הקיסרית אליזבת בבלטייסק).

## מקבלי הפרס
* 2012: ראש ממשלת פולין לשעבר ונשיא הפרלמנט האירופי לשעבר פרופ' יז'י בוזק.
* 2013: קנצלרית גרמניה אנגלה מרקל.
* 2015: ראש ממשלת צרפת לשעבר, מנואל ואלס.
* 2016: מלך ספרד, פליפה השישי.
* 2023: נשיא צרפת, עמנואל מקרון.

## קישורים חיצוניים
* 

## הערות שוליים

*
קטגוריה:פרסים אירופאיים
קטגוריה:מאבק באנטישמיות
משלחת מס' 54 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 54** (באנגלית: **Expedition 54**) הייתה משלחת לתחנת החלל הבין-לאומית שפעלה מ-14 בדצמבר 2017 ועד ל-27 בפברואר 2018. מפקד המשלחת היה אלכסנדר מיסורקין מרוסיה. המשלחת פעלה במשך 76 ימים.

במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
## הרכב המשלחת

## פעילות המשלחת
פעילות המשלחת החלה ב-14 בדצמבר 2017 עם עזיבת חללית סויוז MS-05 בה היה חלק של משלחת מס' 53. באותה עת בתחנת החלל נותרו 3 אנשי צוות.

במהלך פעילות המשלחת לתחנת החלל הייתה מחוברת חללית אספקה פרוגרס MS-07 שהגיע ב-16 באוקטובר והתחברה למודול "פירס" עם 2,549 ק"ג אספקה. החללית הייתה מחוברת עד למרץ 2018.

ב-17 בדצמבר הגיעהה חללית מטען דרגון C108 במשימה "SpaceX CRS-13". היא נלכדה על ידי זרוע רובוטי קנדארם2 וחוברה למודול "הרמוני". עם החללית הגיעו 2,205 ק"ג אספקה. החללית התנתקה מתחנת החלל ב-13 בינואר 2018. היא החזירה לכדור הארץ 1,850 ק"ג של מסמכים וציוד שכבר לא היה נחוץ. כעבור כמה שעות היא נחתה בהצלחה.

ב-19 בדצמבר למודול "ראסווט" התחברה חללית "סויוז MS-07" וצוות המשלחת גדל ל-6 אנשים. 

ב-28 בדצמבר מתחנת החלל התנתקה חללית מטען פרוגרס MS-06 שהגיע ב-14 ביוני והתחברה למודול "זבזדה" עם 2,400 ק"ג אספקה. 

ב-23 בינואר 2018 טינגל וואנדה חיי ביצעו פעילות חוץ-רכבית שנמשכה כ-7.5 שעות. במהלך הפעילות בוצעו פעולות תחזוקה בזרוע רובוטי קנדארם2.

ב-2 בפברואר מיסורקין ושקאפלרוב ביצעו פעילות חוץ-רכבית שנמשכה כ-9 שעות. במהלך הפעילות בוצעו פעולות תחזוקה והותקן ציוד תקשורת חדש בחלק החיצוני של מודול "זבזדה".

ב-15 בפברואר הגיעה חללית מטען פרוגרס MS-08 והתחברה למודול "זבזדה" עם 2,836 ק"ג אספקה. החללית הייתה מחוברת עד לאוגוסט 2018.

ב-16 בפברואר ואנדה חיי וקנאי ביצעו פעילות חוץ-רכבית שנמשכה כ-6 שעות. במהלך הפעילות בוצעו פעולות תחזוקה בזרוע רובוטי קנדארם2.

חברי המשלחת ביצעו מספר רב של ניסויים מדעים בתחומים שונים.

ב-27 בפברואר מיסורקין, ואנדה חיי ואקבה נכנסו לחללית "סויוז MS-06" וחזרו לכדור הארץ.  אחריות על תחנת החלל הבין-לאומית עברה למשלחת מס' 55 לתחנת החלל הבין-לאומית.

## קישורים חיצוניים

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 54 בתחנת החלל הבין-לאומית
* תיאור פעילות של הצוות הרוסי בתחנת החלל
* נתונים על משימה של חללית מטען פרוגרס MS-06
* נתונים על משימה של חללית מטען פרוגרס MS-07
* נתונים על משימה של חללית מטען פרוגרס MS-08
* משימה של SpaceX CRS-13
      

קטגוריה:תחנת החלל הבין-לאומית
מנשה מלול

הרב **מנשה עזריאל מלול** (ה'תרפ"ח, 1928 – י' בשבט ה'תש"ם, 28 בינואר 1980) היה רב מרוקאי - ישראלי שכיהן כרבה של אור עקיבא.

## ביוגרפיה
נולד בבני מלאל שבמרוקו לרובידה-גדא והרב יוסף מלול, מקובל ורבה של עיית עטאב, מצאצאי מגורשי קטלוניה. אמו הייתה בתו של המקובל הרב מימון מלכה, ואחיו הגדול היה הרב דוד מלול. למד אצל אביו ובישיבה בבני מלאל, בישיבה במקנס אצל הרבנים רפאל ברוך טולידאנו ושמואל חליווה, ובישיבה במרקש אצל הרבנים יעקב אדרעי ויחיאל נחמני. נסמך לרבנות בידי הרבנים רפאל ברוך טולידאנו ויוסף משאש.

לבקשת הרב רפאל עבו, התמנה בשנת ה'תש"ח לר"מ בישיבת אוצר התורה בקזבלנקה וכרב בקהילה היהודית המקומית. פעל להקמת תלמודי תורה וישיבות נוספות במרוקו.

בספטמבר 1959 (אלול ה'תשי"ט) עלה לישראל והתיישב באור עקיבא. כשנה לאחר מכן נבחר לכהן כרבה של העיירה. בשנת 1961 התמנה גם כראש המועצה הדתית. הוא הקים בעיירה עירוב, ייסד מערכת כשרות והקים מוסדות תורה וחסד רבים. הקים את בית הכנסת "בית יוסף" ליוצאי מרוקו (על-שם אביו) ואף ניסה להקים ישיבה במקום. פעל להקמת בית דין רבני לאזור חדרה ובסוף ימיו קיבל מינוי לדיין בבית הדין, אך נפטר לפני שבית הדין החל לפעול למעשה. הוא העניק שירותי רבנות גם ליישובים נוספים באזור שלא היה להם רב: גבעת עדה, עופר, גבע כרמל, שדות ים, צרופה ועוד. ב-1961 היה חבר הוועדה שבחנה את מצב החינוך הדתי במוסדות עליית הנוער. היה חבר בגוף הבוחר את מועצת הרבנות הראשית ב-1964 וב-1972.

תמך בתנועת הפועל המזרחי והיה חבר בית הדין של המפד"ל, חבר סניף המפד"ל באור עקיבא ונציגו לוועידת המפלגה ב-1963.

נפטר לאחר מחלה בליל י' בשבט ה'תש"ם, 28 בינואר 1980, ונקבר ב"אוהל" אביו בבית הקברות בנתיבות.

## הנצחה
על שמו נקרא הרחוב שבו התגורר באור עקיבא, וכן תלמוד תורה "אור מנשה" בעיר וספרייה תורנית באור עקיבא ובנתיבות.

בני משפחתו הקימו לזכרו את עמותת "בית הרב מלול" העוסקת בהפצת תורה ובהוצאת כתביו.

## משפחתו
היה נשוי לחסיבה בת עיוש מלכה, ולהם נולדו חמש בנות וחמישה בנים. לאחר פטירתו מונה לרב העיר חתנו רבי חיים בירדוגו. בנו הרב שמעון אליהו מלול כיהן כרב הראשי לבוליביה וכיום ראש "הכולל האקסטרני העולמי לעיוני הלכה".

חתנו הרב עמנואל משעלי כיהן כרבה של אור עקיבא אחרי שגיסו רבי חיים התמנה לראש כולל למצוינים בדיינות בירושלים.

## ספריו
* **אלפי מנשה** הכולל דרשות על התורה, המועדים ופרקי מחשבה. אור עקיבא, תשע"ה.
* **רמות מנשה** על התורה והמועדים. אור עקיבא, תשפ"א.
* **נתיבות אור** על הש"ס, שו"ת ופסקי דין. אור עקיבא, תשפ"א.
* **ספר התקנות** תקנות יהודי מרוקו וספרד. אור עקיבא, תשפ"א.

## לקריאה נוספת
* הרב אליהו שמעון מלול, **אור מנשה**, ירושלים תשמ"ה.

## קישורים חיצוניים
* 
* אלפי מנשה, באתר אוצר החכמה (הצפייה מעמ' 41 ואילך למנויים בלבד).
* שלושה ספרים נפתחים: רמות מנשה, נתיבות אור וספר התקנות, באתר אוצר החכמה (הצפייה מעמ' 41 ואילך למנויים בלבד).
* הרב אליהו שמעון מלול, אור מנשה, באתר אוצר החכמה (הצפייה מעמ' 41 ואילך למנויים בלבד).
## הערות שוליים

קטגוריה:רבנים מרוקאים ישראלים
קטגוריה:אור עקיבא: אישים
קטגוריה:רבני ערים בישראל
קטגוריה:קזבלנקה: רבנים
קטגוריה:ישראלים ילידי מרוקו
קטגוריה:עולים בשנות ה-1950
קטגוריה:מחברי ספרי דרוש
קטגוריה:מחברי ספרי הלכה
קטגוריה:פעילי המפד"ל
קטגוריה:אנשי חבר הרבנים שעל ידי הפועל המזרחי
קטגוריה:אישים הקבורים בנתיבות
קטגוריה:ישראלים שנולדו ב-1928
קטגוריה:ישראלים שנפטרו ב-1980
שוקי גלייטמן

**יהושע (שוקי) גלייטמן** (נולד ב-12 באוקטובר 1949) הוא משקיע הון סיכון ישראלי, דוקטור לכימיה, לשעבר המדען הראשי במשרד התעשייה והמסחר ומנכ"ל המשרד.

## ביוגרפיה
שוקי גלייטמן נולד ב-1949, בן לאב שהיה בעל קונדיטוריה. גדל בבת ים. למד בבית הספר התיכון הדתי "בית וגן" בעיר. למד כימיה באוניברסיטה העברית בירושלים. בשנת 1976 קיבל תואר שני בכימיה פיזיקלית על עבודה שכותרתה "נטור של זיהום אויר בעזרת מס ספקטרומטריה של יונים שליליים". בשנת 1981 קיבל תואר דוקטור על עבודה שכותרתה "ריאקציות בין פוטו יונים לבין מולקולות הלחץ גבוה בעזרת ספקטרומטר מאסות", שנעשתה בהנחייתה של פרופ' חוה ליפשיץ.

עבד בחברת אל-אופ.

בשנים 1993–1996 שימש כמדען הראשי במשרד התעשייה והמסחר, תחת השר מיכה חריש. ביוני 1996 מונה במקביל למנכ"ל המשרד, תחת השר נתן שרנסקי, ושימש בתפקיד זה עד מרץ 1997. באפריל 1997 מונה למנכ"ל חברת אמפל.

בשנים 2001–2005 היה מנכ"ל חברת שרפ"ק טכנולוגיות. שימש מנהל קרן הון הסיכון פלטינום מקבוצת שרם-פודים-קלנר.

בסוף 2006 נמנה עם מייסדי חברת SPAC בשם אדבנסד טכנולוג'י אקוויזישן (ATAC), שבשנת 2017 גייסה 175 מיליון דולר בבורסת AMEX , אך לא הצליחה למצוא חברה להתמזג איתה, והחזירה למשקיעיה את כספם.

משמש במשך שנים רבות כיועץ בכיר לבנק העולמי בנושאי מדיניות מחקר ופיתוח לאומית, וכיועץ למדינות אחדות, בהן סינגפור, קוריאה הדרומית, דרום אפריקה, סרביה ופולין.

מאז הקמתה של קרן Guangzhou-Israel Biotechnology Fund - GIBF בשנת 2016 הוא משמש יו"ר הקרן.

מונה לדירקטור בקרן הון סיכון תעוזה, הנסחרת בבורסה לניירות ערך בתל אביב, ובהמשך מונה ליו"ר דירקטוריון הקרן. בנוסף הוא יו"ר הדירקטוריון של חברת קפיטל פוינט, הנסחרת אף היא בבורסה לניירות ערך בתל אביב.

כיהן כיו"ר הוועד המנהל של המכון הטכנולוגי חולון וחבר בוועד המנהל של אוניברסיטת תל אביב.

מסוף המאה העשרים הוא מכהן כקונסול כבוד של סינגפור בישראל. בשנת 2018 הוענקה לו אזרחות כבוד של העיר גואנגג'ואו שבסין.

בתחילת 2023 נמנה עם מבקרי הרפורמה המשפטית וממשלת ישראל.

## חיים אישיים
נישא לשרה (שרי), שנפטרה בדצמבר 2023, ולהם שלושה ילדים. מתגורר בתל אביב.

## קישורים חיצוניים
**מכּתביו**:
* 

## הערות שוליים

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מנכ"לי משרד התעשייה, המסחר והתעסוקה
קטגוריה:מנכ"לים ישראלים
קטגוריה:דירקטורים ישראלים
קטגוריה:קונסולים של כבוד במדינת ישראל
קטגוריה:תל אביב-יפו: אישים
קטגוריה:בת ים: אישים
קטגוריה:ישראלים שנולדו ב-1949
FMovies

**FMovies** (ידוע גם כ-**Bmovies** או **Bflix**) הוא שם של סדרת אתרי הזרמת מדיה, בהם מוטמעים קובצי מדיה וקישורים (הקבצים אינם על שרתי האתר) המאפשרים הורדה וצפייה ישירה של סרטים וסדרות טלוויזיה בחינם. FMovies הוא מהאתרים הפופולריים מסוגו נכון לשנת 2022. נגד האתר נפתחו הליכים משפטיים במספר תחומי שיפוט בטענה להפרת זכויות יוצרים ופיראטיות מקוונת  ובחלק מהמדינות אף נחסמה הגישה אליו. באוגוסט 2024 טענה קואליציית ACE  שהצליחה להסיר את האתר והאתרים המקושרים אליו מהרשת.

## היסטוריה
האתר הושק ב-2016, בנובמבר 2017 הפסיד האתר בתביעה בארצות הברית של מספר חברות בידור, ביניהן קבוצת ABS-CBN והוטל עליו לשלם 210,000$.

בינואר 2018 הוכרז, יחד עם מספר אתרים נוספים כמו מפרץ הפיראטים, על ידי נציב הסחר של ארצות הברית כאתר המארח תוכן פיראטי . בסוף אותה השנה נחסמה, בהוראת בית המשפט הפדרלי, הגישה לאתר באוסטרליה, ובשוודיה בית המשפט הורה לספקית האינטרנט  לחסום את הגישה לאתר במדינה, החלטה עליה ערערה הספקית. בעקבות החלטת הרגולטור השוודי, החליפו מפעילי האתר את הדומיין מהסיומת השוודית se. לסיומת is. האיסלנדית. לאתר כיום אתרי מראה רבים, בעקבות ניסיונות הרשויות לחסום את הגישה אליו.

בפברואר 2019 ביקשה שוודיה להניא מפרסמים מלפרסם במספר דומיינים המכילים תוכן פיראטי לטענתה, ביניהם FMovie. באפריל באותה השנה הורתה הודו לספקי האינטרנט במדינה לחסום את הגישה לאתר.

נכון ל-2022, האתר חסום בין היתר באוסטרליה, אינדונזיה, מלזיה, דנמרק וסינגפור, והוא אחד מאתרי האינטרנט הפופולריים מסוגו, עם כ-80 מיליון כניסות רק בחודש אוגוסט 2022.

באוגוסט 2024 טענה קואליציית ACE  שהצליחה להסיר את האתר והאתרים המקושרים אליו מהרשת.

## ראו גם
* The Pirate Bay

## קישורים חיצוניים

## הערות שוליים

קטגוריה:אתרי אינטרנט
שובי בת ירושלים

"**שובי בת ירושלים**" הוא שיר בביצוע הזמרת הישראלית שושנה דמארי. דודו ברק כתב את השיר, ונחום היימן הלחין אותו. השיר יצא לאור כסינגל ב־1990, בעיבודו של מתי כספי, ונכלל במהדורת התקליטור המחודשת של אלבומה של דמארי "ביתי שלי" (המהדורה המקורית יצאה לאור ב־1962 ללא השיר. המהדורה המחודשת, שכללה את השיר ושירים נוספים, יצאה לאור ב־2001).

## על השיר
לקראת תום שנות ה־80 פנה המלחין נחום היימן אל ידידו דודו ברק בבקשה שברק יכתוב שיר שנושאו שבת בירושלים, למען תוכנית טלוויזיה בערוץ הראשון שעסקה בשירי השבת של היימן. לנגד עיניו של ברק, בן שכונת רחביה בירושלים, עמדו שירים מפורסמים מדורות קודמים ומדורו: "ציון הלא תשאלי" מאת רבי יהודה הלוי, "מעל פסגת הר הצופים" שעיבד אביגדור המאירי ו"ירושלים של זהב" מאת נעמי שמר, והוא היסס מלהיענות לבקשה. הוא הביע בפני היימן את חששו שלא יצליח להשתוות להישגים האלה. היימן השיא לו עצה לבחור את הזמר או הזמרת "שהיית רוצה לשמוע אותם שרים על ירושלים שלך, ותראה שבהינף קולמוס תכתוב. זו לא תהיה 'ירושלים של זהב', זו תהיה ירושלים שלך ורק שלך מחדרי לב ומחדרי בטן". ברק שמע לעצתו, בחר בידידתו הזמרת שושנה דמארי (לה אהב לכתוב במיוחד, וגם כתב כמחווה לזכייתה בפרס ישראל את השיר "עגילי דמאר") ואכן כתב בקלות את השיר. ברק העיד שזהו אחד מארבעת שיריו האהובים עליו ביותר.

שמות של 13 משכונות ירושלים נמצאים בשיר.

בביצועה של שושנה דמארי השיר הפך ללהיט ולאחד השירים המזוהים ביותר עם ירושלים.

## מיקומי שיא

## קישורים חיצוניים

* איילת פרל, שובי בת ירושלים | Shuvi Bat Yerushalayim, באתר ספריא

## הערות שוליים

קטגוריה:שירי שושנה דמארי
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי נחום היימן
קטגוריה:שירי יום ירושלים
קטגוריה:שירים על ירושלים